امریکا قوشمه ایالتلریده آق اوی (کاخ سفید) ملی خوف سیزلیک مشاوری مایکل فلین استعفا ایتدی.
مایکل فلین, دونالد ترامپ نینگ جنوری آیی نینگ ۲۰ نچی کونیده گی قسم یاد ایتیش مراسمی آلدیدن, روسیه نینگ واشگتن ایلچیسی سرگی ایوانوویچ کیسلیاک بیلن امریکا نینگ روسیه گه قرشی تحریم لری باره سیده صحبت ایتگن لیگی سببلی کون ترتیبی گه کیلیب قالگن ایدی.
آق اوی سوزلاوچیسی سین سپایسر اوشبو موضوع بیلن علاقه لی بیرگن بیاناتلریده, فلین نینگ خودی منه شوو وضعیتی باره سیده تیکشیرو لرنینگ دوام ایتیتگن لیگی نی بیلدیرگن ایدی.
دولت رهبری ترامپ نینگ, فلین نینگ وظیفه سی نینگ دوام ایتیتگن لیگی نی بیلدیرگن لیگی گه قره مسدن, فلین کیین چه لیک استعفا ایتدی.
فلین نینگ اورنی گه, ملی خوف سیزلیک کینگشی نینگ عمومی سکرتری متقاعد جنرال کیت کیلوگ تعین ایتیلدی.
امریکا میدیا سیده عکس ایتگن خبر لر ده, فلین نینگ استعفا مکتوبیده, "روسیه ایلچی سی بیلن قیلگن تلفنی صحبتیم جریانیده, بیلمسدن, دولت رهبری نینگ اورینباسری و باشقه لری حقیده کم معلومات بیرگن بولدیم.  دولت رهبری و اورینباسریدن کیچیریم سوره دیم. عذریمنی قبول قیلدیلر.  ایندی استعفا ایته من.  بونده ی فخرلی بیر موقفده اولکه م و امریکا خلقی گه خدمت قیلگنیم اوچون جوده خرسند بولدیم.  دولت رهبری دونالد ترامپ و اونینگ اورینباسری مایک پینس و اولر نینگ تیمی امریکا قوشمه ایالتلری تاریخیده اینگ کتته رهبریت صفتیده بهالنتریله دی" دییه قید ایتگن لیگی بیلدیریلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
